Agnesa Stepania Ter-Avetisjana

Agnesa Stepania Ter-Avetisjana (dzimusi ) ir Latvijas starptautiskā meistare šahā (WIM, 2025).

 Biogrāfija 
Rīgas šaha skolas un Bērnu un jauniešu centra "Daugmale" treneres Poļinas Ni audzēkne. Daudzkārtējā Latvijas jauniešu šaha čempionātu uzvarētāja dažādās meiteņu vecuma grupās: 2017. gadā M10 vecuma grupā, 2018. gadā M12 vecuma grupā, 2020. gadā M14 vecuma grupā, 2022. gadā M16 vecuma grupā. Vairākkārt pārstāvējusi Latviju Pasaules un Eiropas jauniešu šaha čempionātos, kuros labāko rezultātu sasniegusi 2023. gadā, kad uzvarējusi Eiropas jauniešu čempionātā meiteņu M16 vecuma grupā.European Youth Chess Championship 2023 — Girls 16European Youth Chess Champions 2023 crowned in Mamaia, Romania — European Chess Union 2023. gada oktobrī Meksikā piedalījusies Pasaules junioru šaha čempionātā, kur meiteņu konkurencē ierindojusies 24. vietā.FIDE World Junior Chess Championship “México 2023” GIRL 2025. gada oktobrī Duresi ierindojusies 14. vietā Pasaules jauniešu šaha čempionāta meiteņu G18 vecuma grupā.World Youth U14, U16 & U18 Championships 2025 - G18

Kopš 2017. gada regulāri piedalījusies Latvijas sieviešu šaha čempionātos. Labu rezultātu šajās sacensībās sasniegusi 2021. gadā, kad izcīnījusi 3. vietu.Latvijas 2021. gada čempionāts šahā sievietēm Pēc šī panākuma 2022. gada sākumā saņēmusi nacionālās meistares nosaukumu.Nacionālie meistari — Agnesa Stephania Ter-Avetisjana un Edgars Ungurs — Rīgas Šaha skola 2025. gadā izcīnījusi 2. vietu.Latvijas 2025.gada sieviešu čempionāts šahā

2022. gadā 14 gadu vecumā pārstāvējusi Latvijas komandu Pasaules sieviešu šaha olimpiādē.44th Chess Olympiad 2022 Women Ar sekmīgu sniegumu šaha olimpiādē nopelnījusi FIDE meistares (WFM) titulu.

2023. gadā Melnkalnē piedalījusies Eiropas individuālajā šaha čempionātā sievietēm, kurā ierindojusies 101. vietā.23rd European Women Chess Championship

2024. gada martā ierindojusies 23. vietā starptautiskā sieviešu šaha turnīrā Taškentā.2nd International Women's Chess Championship Festival "A" 2024. gada augustā Prāgā izcīnījusi 8. vietu Eiropas jauniešu čempionātā meiteņu M18 vecuma grupā.European Youth Chess Championship 2024 - Girls U18 2024. gada septembrī Budapeštā pārstāvējusi Latvijas sieviešu izlasi 45. šaha olimpiādē  pie 3. galdiņa (+6, =2, -2).45th Chess Olympiad Budapest 2024 Women 2024. gada novembrī Floriānopolisā izcīnījusi 4. vietu Pasaules jauniešu čempionātā meiteņu M18 vecuma grupā.FIDE World Youth Chess Championships 2024 - Girls 18 2024. gada decembrī izcīnījusi 2. vietu Rīgas Ziemassvētku šaha festivāla starptautiskās meistares normas turnīrā.Riga Christmas Chess Festival 2024- WIM norm tournament

2025. gada martā Melnkalnes pilsētā Petrovacā ierindojusies 62. vietā Pasaules junioru šaha čempionātā meiteņu U20 grupā.FIDE World Junior Chess Championship 2025 - Girls 2025. gada martā uzvarējusi Latvijas meiteņu šaha čempionātā M18 vecuma grupā.Latvijas 2025. gada jauniešu čempionāta fināls G-18 2025. gada aprīlī Rodā ierindojusies 37. vietā Eiropas individuālajā sieviešu šaha čempionātā ar rezultātu 6½ punkti no 11 iespējamiem, kas bija pēdējo gadu labākais rezultāts starp Latvijas šahistēm.25th European Women's Chess Championship 2025 Šajā turnīrā Agnesa izpildīja otro starptautiskās meistares (WIM) normu.Noslēdzies Eiropas čempionāts sievietēmLatvijas šahistei Ter-Avetisjanai 37.vieta Eiropas čempionātā Pēc Eiropas individuālā sieviešu šaha čempionātā turpat Rodā piedalījusies Pasaules čempionātos ātrajā šahā un šaha ātrspēlē meiteņu M18 vecuma grupā, kuros izcīnījusi 4. un 7. vietu.FIDE World Cadet & Youth Rapid & Blitz Championships 2025 - Rapid G18FIDE World Cadet & Youth Rapid & Blitz Championships 2025 - Blitz G18 2025. gada novembrī Budvā visu turnīru biju starp līderēm Eiropas jauniešu čempionātā meiteņu M18 vecuma grupā, taču zaudējums pēdējā kārtā ļāvis ieņemt tikai 9. vietu.European Youth Chess Championship 2025 - G18

Par panākumiem turnīros FIDE 2025. gadā Ter-Avetisjanai piešķīra starptautiskās meistares (WIM) nosaukumu.Agnesa Stepania Ter-Avetisjana kļuvusi par Sieviešu starptautisko meistari (WIM)

 Vietas Latvijas šaha čempionātā 
 2017. gads — 13. vieta.
 2018. gads — 19. vieta.
 2019. gads — 11. vieta.
 2020. gads — 10. vieta.
 2021. gads — 3. vieta.
 2022. gads — 4. vieta.
 2025. gads — 2. vieta.

 Ārējās saites 

 Atsauces 

Kategorija:2007. gadā dzimušie
Kategorija:Latvijas šahisti